Ritratt Sam Moqadam fuq Unsplash .td_uid_2_6051bb600ea74_rand.td-a-rec-img{text-align:left}.td_uid_2_6051bb600ea74_rand.td-a-rec-img img{margin:0 auto 0 0} L-Aġenzija Ewropea tal-Mediċina (EMA) għadha kif ħabbret li ma hemm l-ebda indikazzjoni li l-vaċċin tal-AstraZeneca tikkaġuna demm magħqud u trombożi. Fi stqarrija stampa, l-Aġenzija qalet li n-numru ta' demm magħqud u trombożi f'persuni li ħadu l-vaċċin ma jidhirx li hu aktar min-numru li jkun irrapurtat mill-popolazzjoni ġenerali. Qalu kif il-kumitat espert tal-EMA qed jinvestiga kull każ u li se jiltaqa' nhar il-Ħamis biex jikkonkludu s-sejbiet tagħhom u jagħtu parir dwar jekk għandhiex tittieħed aktar azzjoni. "L-ewwel irridu jkollna l-fatti, ma nistgħux naslu għal konklużjoni qabel ma nagħmlu analiżi xjentifika bir-reqqa," qalet id-Direttur Eżekuttiv Emer Cooke. Qalet kif fil-preżent, m'hemm l-ebda indikazzjoni li t-tilqima kkawżat dawn il-kundizzjonijiet. Cooke qalet kif l-EMA tibqa' "konvinta sew" li l-benefiċċji tal-vaċċin AstraZeneca huma akbar mir-"riskji ta' dawn l-effetti sekondarji". Ħeġġet lil kull min jissuspetta li kellu effett wara li rċieva l-vaċċin biex jikkuntattja lill-professjonisti tas-saħħa rilevanti tiegħu. Mistoqsija dwar rapporti simili mill-vaċċini Pfizer u Moderna dwar demm magħqud, Cooke qalet li l-EMA qed tinvestiga l-każijiet assoċjati mall-vaċċini kollha iżda bħalissa qed jiffokaw fuq il-vaċċin AstraZeneca. Dan wara li lbieraħ, Franza, l-Italja, il-Ġermanja u Spanja ssospendew il-vaċċin tal-AstraZeneca, bil-WHO u esperti mediċi jgħidu li dan il-vaċċin hu sigur u ma jikkawża l-ebda riskju. X'ġara lbieraħ Franza, l-Italja, il-Ġermanja u Spanja jissospendu l-vaċċin tal-AstraZeneca X'qalet il-WHO Il-WHO tħeġġeġ lill-pajjiżi ma jwaqqfux l-għoti tal-vaċċin minn AstraZeneca Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6051bb600ed4e_rand.td-a-rec-img{text-align:left}.td_uid_3_6051bb600ed4e_rand.td-a-rec-img img{margin:0 auto 0 0}